stanford-oval/wikipedia huggingface dataset:
วัยหมดประจำเดือน

| วัยหมดประจำเดือน |
| --- | --- |
ชื่ออื่น: วัยหมดระดู, วัยทอง
สาขาวิชา: นรีเวชวิทยา
อาการ: No menstrual periods for a year
การตั้งต้น: อายุ 49-52 ปี
สาเหตุ: Usually a natural change, surgery that removes both ovaries, some types of chemotherapy
การรักษา: None, lifestyle changes
ยา: Menopausal hormone therapy, clonidine, gabapentin, selective serotonin reuptake inhibitors
วัยหมดประจำเดือน คือช่วงเวลาที่ผู้ที่เคยมีประจำเดือนจะไม่มีรอบประจำเดือนและไม่สามารถตั้งครรภ์ได้อีก ส่วนใหญ่มักเริ่มต้นที่อายุ 49-52 ปี บุคลากรทางการแพทย์มักนิยามวัยหมดประจำเดือนว่าเริ่มต้นเมื่อผู้ที่เคยมีประจำเดือนเริ่มไม่มีประจำเดือนต่อเนื่องกันมากกว่า 1 ปี นอกจากนี้ยังอาจนิยามโดยพิจารณาจากปริมาณฮอร์โมนที่ผลิตจากรังไข่ได้อีกด้วย ในผู้ที่ได้รับการผ่าตัดเอามดลูกออกแต่ยังเก็บรังไข่ไว้ อาจนับวัยหมดประจำเดือนว่าเริ่มตั้งแต่วันผ่าตัดหรือนับตั้งแต่วันที่ระดับฮอร์โมนเริ่มลดลงก็ได้ ผู้ที่ผ่าตัดเอามดลูกออกแล้วมักเริ่มมีอาการของวัยหมดประจำเดือนเร็วกว่าปกติ คือเริ่มที่อายุประมาณ 45 ปี
เมื่อใกล้ถึงวัยหมดประจำเดือน รอบประจำเดือนมักเริ่มมาไม่สม่ำเสมอ โดยแต่ละรอบอาจจะกินเวลานานกว่าหรือสั้นกว่าปกติ และอาจมีเลือดออกมากกว่าหรือน้อยกว่าปกติ ในช่วงนี้มักมีอาการร้อนวูบวาบ กินเวลาตั้งแต่ 30 วินาทีไปจนถึงประมาณ 10 นาที อาจมีอาการเหงื่อออก ตัวสั่น ผิวแดง ร่วมด้วย อาการเหล่านี้มักเป็นอยู่ประมาณ 1-2 ปี อาการอื่นที่อาจพบร่วมด้วยได้แก่ ช่องคลอดแห้ง นอนหลับยาก และอารมณ์แปรปรวน โดยมีระดับความรุนแรงแตกต่างกันไปในแต่ละคน ก่อนหน้านี้เคยเชื่อกันว่าการเข้าสู่วัยหมดประจำเดือนมีความสัมพันธ์กับการเพิ่มขึ้นของการเกิดโรคหัวใจ แต่ต่อมาพบว่าน่าจะเป็นความสัมพันธ์กับอายุที่มากขึ้นโดยไม่เกี่ยวกับการเข้าสู่วัยหมดประจำเดือน ในคนที่มีปัญหาสุขภาพบางชนิด เช่น เยื่อบุโพรงมดลูกเจริญผิดที่ หรือปวดประจำเดือน อาการเหล่านี้อาจดีขึ้นเมื่อเข้าสู่วัยหมดประจำเดือน
โดยทั่วไปแล้วการเข้าสู่ภาวะหมดประจำเดือนมักเกิดขึ้นโดยธรรมชาติ บางรายอาจเข้าสู่วัยหมดประจำเดือนเร็วกว่าปกติจากการสูบบุหรี่ สาเหตุอื่นๆ เช่น การผ่าตัดเอารังไข่ออกทั้งสองข้าง และการใช้ยาเคมีบำบัด ในระดับสรีรวิทยาแล้วการเข้าสู่วัยหมดประจำเดือนจะเริ่มต้นเมื่อระดับฮอร์โมนเอสโตรเจนและโปรเจสเตอโรนที่ผลิตจากรังไข่เริ่มลดลง แพทย์สามารถตรวจวัดระดับฮอร์โมนเหล่านี้ได้จากเลือดหรือจากปัสสาวะ แต่ขั้นตอนนี้ไม่ใช่ขั้นตอนจำเป็นในการวินิจฉัยภาวะหมดประจำเดือน
โดยทั่วไปแล้วไม่จำเป็นต้องมีการรักษาสำหรับการเข้าสู่วัยหมดประจำเดือน อย่างไรก็ดีอาการบางอย่างของภาวะนี้สามารถรักษาได้ เช่น อาการร้อนวูบวาบดีขึ้นได้ด้วยการงดสูบบุหรี่ งดกาแฟ และแอลกอฮอล์ เป็นต้น การนอนในห้องนอนที่มีอากาศเย็นและการใช้พัดลมก็ช่วยได้เช่นกัน ยาที่มีที่ใช้ในการรักษาอาการของวัยหมดประจำเดือนมีหลายชนิด เช่น ฮอร์โมนทดแทนสำหรับวัยหมดประจำเดือน โคลนิดีน กาบาเพนติน และ เอสเอสอาร์ไอ เป็นต้น การออกกำลังกายช่วยแก้ไขปัญหาการนอนหลับได้ ก่อนหน้านี้มีการใช้ฮอร์โมนทดแทนกันอย่างแพร่หลาย แต่ปัจจุบันแนะนำให้ใช้เฉพาะในรายที่มีอาการมาก เนื่องจากมีข้อกังวลเรื่องผลข้างเคียง การรักษาทางเลือกเพื่อบรรเทาอาการจากวัยหมดประจำเดือนยังไม่มีหลักฐานคุณภาพสูงเพียงพอที่จะแนะนำให้ใช้โดยทั่วไป แต่มีหลักฐานบางส่วนบ่งชี้ว่าอาจใช้ไฟโตเอสโตรเจนช่วยได้
แหล่งข้อมูลอื่น

| --- | --- |
การจำแนกโรค: DICD-10: N95.0 ICD-9-CM: 627.2 MeSH: D008593 DiseasesDB: 8034
ทรัพยากรภายนอก: MedlinePlus: 000894 eMedicine: article/264088
Menopause: MedlinePlus
Menopause and Menopause Treatments
Menopause Complications เก็บถาวร 2020-08-29 ที่ เวย์แบ็กแมชชีน
แม่แบบ:Reproductive physiology
วัดสว่างสามัคคี

วัดสว่างสามัคคี อาจหมายถึง
วัดสว่างสามัคคี อำเภอเมืองกาฬสินธุ์ จังหวัดกาฬสินธุ์
วัดสว่างสามัคคี อำเภอร่องคำ จังหวัดกาฬสินธุ์
วัดสว่างสามัคคี จังหวัดนครราชสีมา
วัดสว่างสามัคคี อำเภอเซกา จังหวัดบึงกาฬ
วัดสว่างสามัคคี อำเภอศรีวิไล จังหวัดบึงกาฬ
วัดสว่างสามัคคี อำเภอวังโป่ง จังหวัดเพชรบูรณ์
วัดสว่างสามัคคี อำเภอศรีเทพ จังหวัดเพชรบูรณ์
วัดสว่างสามัคคี อำเภอวังสะพุง จังหวัดเลย
วัดสว่างสามัคคี อำเภอเอราวัณ จังหวัดเลย
วัดสว่างสามัคคี อำเภอคำตากล้า จังหวัดสกลนคร
วัดสว่างสามัคคี อำเภอเมืองสกลนคร จังหวัดสกลนคร
วัดสว่างสามัคคี จังหวัดหนองบัวลำภู
วัดสว่างสามัคคี จังหวัดอุดรธานี
วัดสว่างสามัคคี (หอกลอง) จังหวัดมหาสารคาม
วัดสว่างฟ้าพฤฒาราม

| วัดสว่างฟ้าพฤฒาราม |
| --- | --- |


ชื่อสามัญ: วัดสว่างฟ้าพฤฒาราม, วัดนาเกลือ
ที่ตั้ง: ตำบลนาเกลือ อำเภอบางละมุง จังหวัดชลบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสว่างฟ้าพฤฒาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาเกลือ อำเภอบางละมุง จังหวัดชลบุรี มีที่ดินเนื้อที่ 30 ไร่ 3 งาน 66 ตารางวา แบ่งประมาณได้ดังนี้ เป็นที่วัดประมาณ 16 ไร่เศษ เป็นที่ตั้งโรงเรียนเมืองพัทยา 3 ประมาณ 8 ไร่เศษ เป็นที่ตั้งถนนสว่างฟ้าประมาณ 2 ไร่เศษ และเป็นที่กันไว้เป็นผลประโยชน์ของวัด (ให้เช่า) 4 ไร่เศษ
วัดสว่างฟ้าพฤฒารามตั้งวัดเมื่อ พ.ศ. 2312 เดิมชื่อ วัดนาเกลือ ใช้ชื่อตามชุมชนหมู่บ้านนาเกลือ ได้รับพระราชทานวิสุงคามสีมาเมื่อวันที่ 26 พฤศจิกายน พ.ศ. 2534 สถาปัตยกรรมสันนิษฐานว่าาสร้างขึ้นในสมัยกรุงศรีอยุธยาตอนปลาย โดยมีหลักฐานปรากฏเช่น อุโบสถหลังเก่าเรือนไม้ สิมน้ำหรือสระโบสถ์ มีคำเล่าขานว่า อุโบสถหลังเดิมเป็นเรือนไม้ทรงไทยเป็นศิลปแบบชาวพื้นเมืองในสมัยนั้น มีหนองน้ำหรือสระน้ำปัจจุบันเรียกว่า สระโบสถ์ หรือ สิมน้ำ ยังกล่าวกันว่า สมเด็จพระเจ้าตากสินมหาราชทรงพำนักในคราวกอบกู้อิสระภาพจากพม่าในคราวเสียกรุงครั้งที่ 2
ปูชนียวัตถุที่สำคัญ ได้แก่ พระประธานเก่า (ปูนปั้นติดกับพื้นโบสถ์) ชิ้นส่วนพระพุทธรูปปูนองค์พระหักที่กึ่งกลางองค์
วอลเลย์บอลในลูโซโฟนีเกมส์ 2009

วอลเลย์บอลในลูโซโฟนีเกมส์ 2009 การแข่งขันจัดขึ้นในลิสบอน, ประเทศโปรตุเกส ระหว่างวันที่ 10–12 กรกฎาคม ค.ศ. 2006 (พ.ศ. 2552)
สรุปตารางเหรียญ

| อันดับ | ประเทศ | 1 ! | 2 ! | 3 ! | รวม |
| --- | --- | --- | --- | --- | --- |

| 1 |  โปรตุเกส | 2 | - | - | 2 |
| 2 |  มาเก๊า | - | 2 | - | 2 |
| 3 |  กาบูเวร์ดี | - | - | 1 | 1 |
| 3 |  อินเดีย | - | - | 1 | 1 |
|  | รวม | 2  | 2  | 2  | 6 |
ประเภททีมชาย > รอบรองชนะเลิศ

| 0 | 1 | 2 |
| --- | --- | --- |
|  กาบูเวร์ดี | 1 - 3 |  มาเก๊า |
|  อินเดีย | 0 - 3 |  โปรตุเกส |
ประเภททีมชาย > สรุปตารางเหรียญประเภททีมชาย

| อันดับ | ประเทศ | 1 ! | 2 ! | 3 ! | รวม |
| --- | --- | --- | --- | --- | --- |

| 1 |  โปรตุเกส | 1 | - | - | 1 |
| 2 |  มาเก๊า | - | 1 | - | 1 |
| 3 |  กาบูเวร์ดี | - | - | 1 | 1 |
|  | รวม | 1 | 1 | 1 | 3 |
ประเภททีมหญิง > รอบพบกันหมด

| Rank | Team | Pld | W | L | GF | GA | GD |
| --- | --- | --- | --- | --- | --- | --- | --- |
| 1 |  โปรตุเกส | 2 | 2 | 0 | 6 | 0 | 6 |
| 2 |  มาเก๊า | 2 | 1 | 1 | 3 | 3 | 0 |
| 3 |  อินเดีย | 2 | 0 | 2 | 0 | 6 | -6 |
| 0 | 1 | 2 |
| --- | --- | --- |
|  อินเดีย | 0 – 3 |  มาเก๊า |
|  โปรตุเกส | 3 – 0 |  อินเดีย |
|  มาเก๊า | 0 – 3 |  โปรตุเกส |
ประเภททีมหญิง > สรุปตารางเหรียญประเภททีมหญิง

| อันดับ | ประเทศ | 1 ! | 2 ! | 3 ! | รวม |
| --- | --- | --- | --- | --- | --- |

| 1 |  โปรตุเกส | 1 | - | - | 1 |
| 2 |  มาเก๊า | - | 1 | - | 1 |
| 3 |  อินเดีย | - | - | 1 | 1 |
|  | รวม | 1 | 1 | 1 | 3 |
ดูเพิ่ม

ลูโซโฟนีเกมส์
ลูโซโฟนีเกมส์ 2009
| ด ค กวอลเลย์บอลในลูโซโฟนีเกมส์ |
| --- | --- | --- |
|  2006  2009  2014  2017  |  2006  2009  2014  2017  |  |
วัดสว่างภพ

| วัดสว่างภพ |
| --- | --- |

ที่ตั้ง: ตำบลคลองสี่ อำเภอคลองหลวง จังหวัดปทุมธานี 12120
ประเภท: วัดราษฎร์
นิกาย: มหานิกาย
พระประธาน: หลวงพ่ออู่ทอง
เจ้าอาวาส: พระครูวิจิตรอาภากร (นิวัตร อาภากโร ป.ธ.4)
 สถานีย่อยพระพุทธศาสนา
วัดสว่างภพ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองสี่ อำเภอคลองหลวง จังหวัดปทุมธานี ปัจจุบันมีพระครูวิจิตรอาภากร (นิวัตร อาภากโร ป.ธ.4) เป็นเจ้าอาวาส
วัดสว่างภพสร้างเมื่อวันที่ 2 เมษายน พ.ศ. 2457 โดยมีนายไปล่ สว่างนพ เป็นผู้สร้างถวายที่ดิน 19 ไร่ 2 งาน 72 ตารางวา และดำเนินการสร้างวัดพร้อมกับขนานนามว่า วัดสว่างนพดาราม วัดนี้มีแต่ผู้รักษาการแทนเจ้าอาวาสเรื่อยมาจนถึง พ.ศ. 2482 พระปทุมวรนายก เจ้าคณะจังหวัด ได้แต่งตั้งเจ้าอาวาสและเปลี่ยนชื่อวัดเป็น "วัดสว่างภพ" ได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2482 ด้านการศึกษา วัดได้มีการสอนพระปริยัติธรรม แผนกธรรม เฉพาะภายในพรรษา
อาคารเสนาสนะที่สำคัญ ได้แก่ อุโบสถ ศาลาการเปรียญ หอสวดมนต์ หอฉัน หอระฆัง ฌาปนสถาน กุฏิ อาคารปฏิบัติธรรม กำแพงหน้าวัด ศาลาอเนกประสงค์ วิหารคดรอบอุโบสถ วิหารประดิษฐานพระพุทธรูป วัดนี้มีปูชนียวัตถุที่สำคัญ คือ พระประธานภายในอุโบสถ หลวงพ่ออู่ทอง สร้างด้วยโลหะสำริด หน้าตัก 2 ศอก สร้างเมื่อ พ.ศ. 2490 พระประธานในอุโบสถ เป็นพระพุทธชินราชจำลอง เนื้อโลหะทองเหลือง หน้าตัก 4 ศอก สร้างเมื่อ พ.ศ. 2500 วัดยังมีสรีระสังขารของหลวงพ่อแสวงประดิษฐานอยู่ในโลงแก้ว
วัยสูงอายุ

วัยสูงอายุ
วัยสูงอายุ หรือ วัยชรา หมายถึง มนุษย์ที่มีอายุอยู่ในช่วงปลายของชีวิต นิยามของผู้สูงอายุ แตกต่างกันออกไป ขึ้นอยู่กับว่ามองผ่านความรู้สาขาใด เช่น ทางชีววิทยา ประชากรศาสตร์ การจ้างงาน และทางสังคมวิทยา เป็นต้น สำหรับประเทศไทย ตามกฎหมายกำหนดไว้ว่าผู้สูงอายุคือบุคคลที่มีอายุตั้งแต่ 60 ปีขึ้นไป ในขณะที่ ประเทศพัฒนาแล้ว ส่วนใหญ่จะมีสัดส่วนผู้สูงอายุต่อประชากรทั้งประเทศสูงกว่าประเทศกำลังพัฒนา
การเปลี่ยนแปลงทางร่างกาย

การสูญเสียฟัน
ผิวหนังเหี่ยวย่นเพิ่มขึ้น
สีผมเปลี่ยนเป็นสีเทา หรือสีขาวหรือ เรียกว่า ผมหงอก
ความสามารถในการมองเห็นลดลง
การรับรู้ทางเสียงลดลง
ร่างกายเคลื่อนไหวได้น้อยลง และใช้เวลามากขึ้น
การใช้ความจำน้อยลง
ความต้องการทางเพศลดลง หรือหมดไป
ความเสื่อมสภาพทรุดโทรมทางร่างกายและอวัยวะภายในร่างกาย เป็นเหตุให้ต้องเสียชีวิตในที่สุด (ขึ้นอยู่กับกาลเวลา และสภาพร่างกายของแต่ละคน)
แหล่งข้อมูลอื่น

Laura Carstensen - research at Stanford university's Life-span Development Laboratory เก็บถาวร 2011-06-10 ที่ เวย์แบ็กแมชชีน, and Stanford Center on Longevity เก็บถาวร 2019-08-25 ที่ เวย์แบ็กแมชชีน.
International Federation on Aging—informs and promotes positive change for old people globally
Age UK—UK charity supporting those in old age in the UK and in developing countries
HelpAge International—UK-based international charity supporting older people in developing countries. Sister organisation of Age UK (above)
People 'get happier as they age'
วาซิลี โซโลมิน

| วาซิลี โซโลมิน |
| --- | --- |
เกิด: 5 มกราคม พ.ศ. 2496
| เหรียญรางวัล> มวยสากลสมัครเล่น.ตัวแทนของ   สหภาพโซเวียต .กีฬาโอลิมปิก |
| --- | --- | --- |
|  |  มอนทรีออล 2519   | ไลท์เวท |
มวยสากลสมัครเล่นชิงแชมป์โลก
|  |  ฮาวานา 2517  | ไลท์เวท |
วาสิลี อนาโตลเยวิช โซโลมิน (Vasily Anatolyevich Solomin; ภาษารัสเซีย: Василий Анатольевич Соломи) เกิดเมื่อ 5 มกราคม พ.ศ. 2496 ในรัสเซีย เสียชีวิตเมื่อ 28 ธันวาคม พ.ศ. 2540 ที่รัสเซีย เป็นนักมวยสากลสมัครเล่นชาวรัสเซีย ติดทีมชาติสหภาพโซเวียตเข้าแข่งขันกีฬาโอลิมปิก 2 ครั้ง และได้เหรียญทองแดงในรุ่นไลท์เวทเมื่อ พ.ศ. 2519
ประวัติ

โซโลมินเริ่มชกมวยสากลสมัครเล่นเมื่อ พ.ศ. 2512  และติดทีมชาติสหภาพโซเวียตเข้าแข่งขันกีฬาโอลิมปิก พ.ศ. 2515 ในรุ่นแบนตัมเวท รอบแรกได้บาย รอบสอง ชนะ ชาญเดช วีระพล จากไทย เมื่อ 30 สิงหาคม รอบสาม ชนะมาเรียน ลาซาร์ จากโรมาเนียเมื่อ 2 กันยายน และในรอบ 8 คนสุดท้าย แพ้ริคาร์โด คาเรรัส จากสหรัฐ ตกรอบเมื่อ 6 กันยายน
ใน พ.ศ. 2517 โซโลมินได้แชมป์มวยสากลสมัครเล่นชิงแชมป์โลกในรุ่นไลท์เวท และติดทีมชาติเข้าแข่งขันกีฬาโอลิมปิก พ.ศ. 2519 รอบแรกได้บาย รอบสอง ชนะ ฮานส์ เฮนริก ปาล์ม จากเดนมาร์ก รอบสาม ชนะ บอกดัน คัชดา จากโปแลนด์ รอบ 8 คนสุดท้าย ชนะ ออนดราส โบโตส จากฮังการี เมื่อ 27 กรกฎาคม และในรอบรองชนะเลิศ แพ้ ซีเมียน คูตอฟ จากโรมาเนีย เมื่อ 29 กรกฎาคม ได้เหรียญทองแดง เขาเลิกชกมวยสากลสมัครเล่นใน พ.ศ. 2522 จากนั้น เป็นผู้ตัดสินมวยสากลสมัครเล่นจนเสียชีวิตด้วยโรคหัวใจใน พ.ศ. 2540
วัดสว่างบรรเทิง

| วัดสว่างบรรเทิง |
| --- | --- |


ชื่อสามัญ: วัดสว่างบรรเทิง, วัดสว่างบันเทิง, วัดแม่สาน้อย
ที่ตั้ง: ตำบลแม่สา อำเภอแม่ริม จังหวัดเชียงใหม่
ประเภท: วัดราษฎร์
นิกาย: มหานิกาย
เจ้าอาวาส: พระครูวิบูลธรรมพิพัฒน์ (ทวี)
 สถานีย่อยพระพุทธศาสนา
วัดสว่างบรรเทิง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่สา อำเภอแม่ริม จังหวัดเชียงใหม่ ที่ดินตั้งวัดมีเนื้อที่ 2 ไร่ 3 งาน 16 ตารางวา ปัจจุบัน พระครูวิบูลธรรมพิพัฒน์ (ทวี) เป็นเจ้าอาวาส
วัดสว่างบรรเทิงเดิมชื่อ วัดแม่สาน้อย ตั้งวัดเมื่อ พ.ศ. 2385 ประชาชนได้นิมนต์ครูบาคำปัน ปญฺญาสาโร เป็นประธานสร้างวัด ต่อมาพระครูอุดม วิฑฒิคุณ เจ้าคณะเภอในสมัยนั้นได้เปลี่ยนชื่อวัดใหม่ โดยนำเอาฉายาเจ้าอาวาสคือปัญญา แปลว่า สว่าง มาสมาสกัยนามของกำนันคือบรรเทิง จึงมีชื่อว่า "วัดสว่างบรรเทิง" ได้รับพระราชทานวิสุงคามสีมาเมื่อวันที่ 31 กรกฎาคม พ.ศ. 2493 ด้านการศึกษามีโรงเรียนพระปริยิติธรรม แผนกธรรม เปิดสอนเมื่อ พ.ศ. 2484 แผนกบาลี เปิดสอนเมื่อ พ.ศ. 2533 และศูนย์ศึกษาพระพุทธศาสนาวันอาทิตย์และที่อ่านหนังสือตั้งอยู่ในวัด
อาคารเสนาสนะที่สำคัญ ได้แก่ อุโบสถ ศาลาการเปรียญ วิหาร ศาลาเอนกประสงค์ อาคารโรงเรียนปริยัติธรรม ปูชนียวัตถุที่สำคัญได้แก่ พระพุทธรูปปูนปั้น และพระพุทธรูปทองเหลือง
รายนามเจ้าอาวาส

เจ้าอธิการคำปัน ปญฺญาโร
พระอธิการบุญทา ปุญฺณาสีโล
พระมหาบัวทอง พระจักรี
พระอธิการประเวศน์
พระอธิการศรีมูล ปิยธมฺโม
พระอินทร พระอธิการอิ่นคำ ธมฺมรกฺขิโต
พระอธิการทวี ปริปุณฺโณ
พระครูวิบูลธรรมพิพัฒน์ (ทวี)
วิธีการของเพทริค

ในพีชคณิตแบบบูล วิธีการของเพทริค (รวมถึงรู้จักกันในชื่อ วิธีขยายและจำกัดเขต) เป็นกลวิธีที่ใช้ในการกำหนดผลเฉลยในรูปผลบวกของผลคูณน้อยสุดทุกตัวจากแผนภูมิ implicant ปฐมภูมิ (prime implicant chart) วิธีการของเพทริคนั้นน่าเบื่อหน่ายเป็นอย่างมากเมื่อใช้กับแผนภูมิขนาดใหญ่ แต่ดำเนินการได้ง่ายดายบนเครื่องคอมพิวเตอร์
ลดขนาดแผนภูมิ implicant ปฐมภูมิลงโดยกำจัดแถวและหลักที่เกี่ยวข้องกับ implicant ปฐมภูมิที่จำเป็นออก
ตั้งชื่อแถวของแผนภูมิ implicant ปฐมภูมิที่ถูกลดออกว่า  P_{1},  P_{2},  P_{3},  P_{4} ตามลำดับ
สร้างฟังก์ชันตรรกะ  P ซึ่งเป็นจริงเมื่อทุกแถวที่มี minterm ครอบคลุมอยู่  P ดังกล่าวประกอบไปด้วยผลคูณของผลบวก โดยแต่ละพจน์ของผลบวกอยู่ในรูปของ  (P_{i0}+P_{i1}+ \cdots  +P_{iN}) โดย  P_{ij} แต่ละตัวแสดงถึงแถวที่ครอบคลุมหลัก  i
ทำการลด  P ลงให้เหลือเพียงผลบวกของผลคูณอย่างต่ำ โดยกระจายการคูณ แล้วใช้กฎการลดรูป  X+XY=X
แต่ละพจน์ของผลลัพธ์เป็นตัวแทนของคำตอบ ซึ่งก็คือ เป็นเซตของแถวที่ครอบคลุมทุก minterm ในตาราง  ในการกำหนดผลเฉลยน้อยสุด ขั้นตอนแรกคือ ให้หาพจน์เหล่านั้น ซึ่งเก็บค่าจำนวนน้อยสุดของ implicant ปฐมภูมิไว้
ขั้นถัดไป นับจำนวนสัญพจน์ที่ของ implicant ปฐมภูมิที่มีในพจน์ที่ได้จากขั้นตอนที่ห้า แล้วหาจำนวนของสัญพจน์ทั้งหมด
เลือกพจน์ที่เกิดจากประกอบกันของสัญพจน์ ที่มีจำนวนสัญพจน์น้อยสุด แล้วเขียนผลรวมของ implicant ปฐมภูมิที่สอดคล้อง
ตัวอย่างวิธีการของเพทริค (คัดลอกจาก http://www.mrc.uidaho.edu/mrc/people/jff/349/lect.10 เก็บถาวร 2017-04-12 ที่ เวย์แบ็กแมชชีน)
เราต้องการลดรูปฟังก์ชันถัดไป:
ยกตัวอย่างแผนภูมิ implicant ปฐมภูมิจาก prime implicant chart ดังนี้:
| 0 1 2 5 6 7
 ---------------|------------
   K (0,1) a'b' | X X
   L (0,2) a'c' | X   X
   M (1,5) b'c  |   X   X
   N (2,6) bc'  |     X   X
   P (5,7) ac   |       X   X
   Q (6,7) ab   |         X X
อ้างจากตัว X ในตารางข้างบน เราสามารถสร้างผลคูณของผลบวกของทุกแถว โดยการบวกแต่ละแถวเข้าด้วยกัน และคูณแต่ละหลักเข้าด้วยกัน ได้ผลลัพธ์ออกมาดังนี้:
(K+L)(K+M)(L+N)(M+P)(N+Q)(P+Q)
ใช้กฎการกระจายเพื่อเปลี่ยนนิพจน์ให้อยู่ในรูปของผลบวกของผลคูณ แล้วใช้กฎการสมมูลเพื่อลดรูนิพจน์สุดท้าย เช่น X + XY = X และ XX = X และ X + X = X
= (K+L)(K+M)(L+N)(M+P)(N+Q)(P+Q)
 = (K+LM)(N+LQ)(P+MQ)
 = (KN+KLQ+LMN+LMQ)(P+MQ)
 = KNP + KLPQ + LMNP + LMPQ + KMNQ + KLMQ + LMNQ + LMQ
จากนั้นใช้กฎการสมมูลอีกครั้งเพื่อลดรูปสมการขึ้นอีก: X + XY = X
= KNP + KLPQ + LMNP + LMQ + KMNQ
เลือกผลคูณที่มีจำนวนพจน์น้อยสุด โดยในตัวอย่าง มีผลคูณสองตัวที่มีเพียงสามพจน์
KNP
 LMQ
เลือกพจน์ที่มีจำนวนสัญพจน์น้อยสุด โดยในตัวอย่าง ผลคูณทั้งสองสามารถกระจายออกเป็น 6 สัญพจน์
KNP    กระจายออกเป็น    a'b'+ bc'+ ac
LMQ    กระจายออกเป็น    a'c'+ b'c + ab
เพราะฉะนั้นจึงสามารถนำพจน์ไหนไปใช้ก็ได้ โดยทั่วไปแล้ว การนำวิธีการของเพทริคไปใช้จะเสียเวลามากเมื่อกระทำกับแผนภูมิขนาดใหญ่ แต่สามารถนำไปดำเนินการได้ง่ายดายบนเครื่องคอมพิวเตอร์
แหล่งข้อมูลอื่น

http://www.simpogical.com/download แบบฝึกหัดเกี่ยวกับควิน-แมคคลัสกี้และวิธีการของเพทริค (pdf) เก็บถาวร 2011-08-28 ที่ เวย์แบ็กแมชชีน (ภาษาอังกฤษ)
http://webdocs.cs.ualberta.ca/~amaral/courses/329/webslides/Topic5-QuineMcCluskey/sld098.htm วิธีการของเพทริค (สไลด์) (ภาษาอังกฤษ)
วัดสว่างชาติประชาบำรุง

| วัดสว่างชาติประชาบำรุง |
| --- | --- |

ชื่อสามัญ: วัดสว่างชาติประชาบำรุง, วัดบ้านยาง
ที่ตั้ง: ตำบลกำแพงแสน อำเภอกำแพงแสน จังหวัดนครปฐม
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อทราวดี (พระเมืองเก่ากำแพงแสน)
เจ้าอาวาส: พระมหาถิรเดช จนฺทสุทฺโธ
 สถานีย่อยพระพุทธศาสนา
วัดสว่างชาติประชาบำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกำแพงแสน อำเภอกำแพงแสน จังหวัดนครปฐม
วัดสว่างชาติประชาบำรุงตั้งวัดเมื่อ พ.ศ. 2497 เดิมวัดนี้ชื่อ วัดบ้านยาง ซึ่งตั้งติดกับตลาดบ้านยางซึ่งเป็นชุมชนในสมัยโบราณ ปัจจุบันทั้งวัดและตลาดได้เปลี่ยนชื่อไปตามกาลเวลา ได้รับการบริจาคที่ดินจากนางสาริ้ว วิมูลชาติ จำนวน 97 ไร่ 3 งาน 13 ตารางวา และได้แบ่งที่ดินส่วนหนึ่งสร้างโรงเรียน จำนวน 9 ไร่  3 งาน
วัดได้รับพระราชทานวิสุงคามสีมาเมื่อ พ.ศ. 2499 ต่อมาเมื่อ พ.ศ. 2562  มีการสร้างอุโบสถหลังใหม่แทนอุโบสถหลังเก่า โดยชาวบ้านและพระภิกษุสงฆ์กว่าครึ่งร้อย ร่วมกันผูกเหล็กอุโบสถ
วัดสว่างชาติประชาบำรุงมีปูชนียวัตถุที่สำคัญ คือ หลวงพ่อทราวดี (พระเมืองเก่ากำแพงแสน) อายุกว่า 1,600 ปี ขุดค้นพบที่เมืองเก่ากำแพงแสน
รายนามเจ้าอาวาส

พระสุนทร ชิตมาโร พ.ศ. 2500
พระอาจารย์บัว พ.ศ. 2510
พระจอม โชติธมฺโม พ.ศ. 2513
พระครูโอภาสประชานุกูล (ฉาว เกสโร) พ.ศ. 2520–2545
พระมหาถิรเดช จนฺทสุทฺโธ พ.ศ. 2547
วัดสระศรี

| --- | --- |

ที่ตั้งของวัดสระศรีในจังหวัดสุโขทัยแสดงแผนที่จังหวัดสุโขทัยวัดสระศรี (ประเทศไทย)แสดงแผนที่ประเทศไทย
ที่ตั้ง: ตำบลเมืองเก่า อำเภอเมืองสุโขทัย จังหวัดสุโขทัย
ประเภท: วัด
ส่วนหนึ่งของ: อุทยานประวัติศาสตร์สุโขทัย
ความเป็นมา
สร้าง: ไม่ปรากฏ
ละทิ้ง: ไม่ปรากฏ
สมัย: สุโขทัย
หมายเหตุเกี่ยวกับสถานที่
ขุดค้น: พ.ศ. 2496
ผู้ขุดค้น: กรมศิลปากร
สภาพ: ซากปรักหักพัง
ผู้บริหารจัดการ: กรมศิลปากร
การเปิดให้เข้าชม: ทุกวัน 06.00-21.00 น.
สถาปัตยกรรม
รูปแบบสถาปัตยกรรม: สุโขทัย

 แหล่งมรดกโลกโดยยูเนสโก
เกณฑ์: วัฒนธรรม: (i), (iii)
ขึ้นเมื่อ: 1991
เป็นส่วนหนึ่งของ: เมืองประวัติศาสตร์สุโขทัยและเมืองบริวาร
เลขอ้างอิง: 574
 
 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: วัดสระศรี (กระพังโพยศรี)
ขึ้นเมื่อ: 8 มีนาคม พ.ศ. 2478
เป็นส่วนหนึ่งของ: อุทยานประวัติศาสตร์สุโขทัย
เลขอ้างอิง: 0004043
 
 
วัดสระศรี เป็นวัดที่ตั้งอยู่ทางทิศตะวันตกเฉียงเหนือของวัดมหาธาตุ และเป็นโบราณสถานสำคัญตั้งอยู่บนเกาะกลางน้ำขนาดใหญ่ ชื่อว่า ตระพังตระกวน ในเขตอุทยานประวัติศาสตร์สุโขทัย
ประวัติ

วัดสระศรีไม่ปรากฏชื่อวัดสระศรีในหลักฐานด้านเอกสารและศิลาจารึก ได้รับการประกาศขึ้นทะเบียนโบราณสถานในราชกิจจานุเบกษา เล่มที่ 52 ตอนที่ 75 วันที่ 8 มีนาคม พ.ศ. 2498 ต่อมามีการขุดแต่งและบูรณะเมื่อ พ.ศ. 2496–2498 บูรณะต่อมาเมื่อ พ.ศ. 2508 และบูรณะต่อมาเมื่อ พ.ศ. 2525
โบราณสถาน

กลุ่มโบราณสถานประกอบด้วย เจดีย์ประธานทรงกลมแบบลังกาขนาดใหญ่ รูปทรงสมบูรณ์ถึงยอดมีฐานชั้นล่างรูปสี่เหลี่ยมจัตุรัส ยกพื้นสูงเป็นฐานทักษิณและมีระเบียงคดอยู่โดยรอบฐานซึ่งเชื่อว่าเคยมีแถวพระพุทธรูปประดิษฐานอยู่ ฐานกว้างยาวด้านละ 17.20 เมตร ก่อด้วยอิฐ
พระวิหาร อยู่ด้านหน้าหรือตะวันออกของเจดีย์ประธาน มีพระพุทธรูปปูนปั้นประดิษฐานที่ฐานชุกชี วิหารกว้าง 16 เมตร ยาว 31 เมตร เจดีย์ขนาดเล็กแบบศรีวิชัยผสมลังกา มีซุ้มพระพุทธรูปอยู่ทั้ง 4 ทิศ สภาพสมบูรณ์ ก่อด้วยอิฐ ฐานกว้างด้านละ 4 เมตร ตั้งอยู่ทางทิศใต้ของเจดีย์ประธาน มีฐานเจดีย์รายขนาดเล็ก 5 องค์
พระอุโบสถ ตั้งอยู่บนเกาะขนาดเล็กกลางน้ำด้านทิศตะวันออกของเกาะที่ตั้งกลุ่มโบราณสถานใหญ่ โดยมีสะพานไม้ข้ามต่อถึงกันได้ พระอุโบสถมีขนาดกว้างยาวด้านละ 10 เมตร มีเสมาหินปักโดยรอบ ที่พระอุโบสถตั้งอยู่กลางน้ำเพราะเป็นความเชื่อถือแบบพระพุทธศาสนาที่ใช้น้ำในความหมายของความบริสุทธิ์ของขอบเขตที่กันไว้เป็นเขตสำหรับให้พระสงฆ์ทำสังฆกรรม เรียกว่า นทีสีมา ซึ่งเป็นคตินิยมหนึ่งของลังกา ลักษณะอาคารน่าจะเป็นอาคารโถง และสระน้ำขนาดใหญ่หรือที่เรียกว่า ตระพังตระกวน เป็นสระน้ำขนาดพื้นที่ประมาณ 70 ไร่เศษ
เจดีย์ประธานเเละเจดีย์ขนาดเล็กด้านข้าง
รายชื่อนครในประเทศรัสเซียเรียงตามจำนวนประชากร

เมืองในรัสเซียทั้งหมดที่มีประชากรอย่างน้อย 1 ล้านคน มีป้ายกำกับ
หน่วยองคืประกอบของประเทศรัสเซียตามความหนาแน่นของประชากร
นี่คือรายชื่อของนครในประเทศรัสเซีย ที่มีประชากรมากกว่า 50,000 สำมะโนประชากร 2010 ตัวเลขเหล่านี้คือจำนวนประชากรที่อยู่ภายใต้ขอบเขตของนคร/เมือง ไม่ใช่ตัวเลขจากเขตเมืองหรือเขตมหานคร
รายชื่อนี้รวมเซวัสโตปอลและสถานที่ที่อยู่ในขอบเขตของสาธารณรัฐไครเมีย ซึ่ง "โดยพฤตินัย" ถูกปกครองโดยรัสเซีย แต่เป็นที่ยอมรับในระดับสากลว่าเป็นส่วนหนึ่งของยูเครน ซึ่งทำให้ไม่อยู่ภายใต้การสำรวจสำมะโนประชากรปี 2010 เนื่องจากเป็นส่วนหนึ่งของประเทศยูเครน เซเลโนกราด (เป็นส่วนหนึ่งของนครสหพันธ์มอสโก)และเทศบาลนคร/เมืองของนครสหพันธ์เซนต์ปีเตอส์เบิร์กไม่ได้ถูกรวมเข้าไปด้วย เนื่องจากไม่ได้ระบุในสำมะโนประชากร 2010 ว่าเป็นท้องถิ่นที่แยกจากกัน เมืองที่ใหญ่ที่สุดสิบหกเมืองมีประชากรทั้งหมด 35,798,844 คนหรือประมาณ 24.4% ของประชากรทั้งหมดของประเทศ
นครและเมือง

เมืองใน ตัวหนา เป็นสัญลักษณ์ของเมืองหลวงขององค์ประกอบของประเทศรัสเซีย มีเมืองหลวงสามเมืองที่ไม่ได้อยู่ในรายขื่อเพราะมีขนาดเล็กเกินไป: นาร์ยัน-มาร์ (ประชากร 25,536), อะนาดือร์ (ประชากร 15,240), และ มากัส (ประชากร 13,601) เปียตีกอร์สค์ เป็นศูนย์กลางการบริหารของเขตสหพันธ์คอเคซัสเหนือ แต่ไม่ใช่ขององค์ประกอบของสหพันธ์ใด ๆ
ที่ตั้งของเมืองที่มีประชากรมากที่สุดในรัสเซีย

มอสโก
เซนต์ปีเตอส์เบิร์ก
โนโวซีบีสค์
เยคาเตรินบุร์ก
คาซัน
นิจนีนอฟโกรอด
เชเลียบินสค์
ซามารา
ออมสค์
รอสตอฟ-นา-โดนู
อูฟา
ครัสโนยาสค์
โวโรเนจ
เปียร์ม
วอลโกกราด
ที่ตั้งของเมืองที่มีประชากรมากที่สุดในรัสเซีย
ดูเพิ่ม

ประชากรศาสตร์รัสเซีย
รายชื่อนครในประเทศรัสเซีย, รายชื่อเมืองทั้งหมดในประเทศรัสเซีย
รายชื่อสหพันธ์การปกครองของรัสเซียเรียงตามจำนวนประชากร
แหล่งข้อมูลอื่น

เมืองรัสเซียที่มีประชากรมากกว่า 100,000 ที่ Citypopulation.de
เมืองของรัสเซียเป็นเรื่องที่น่าสนใจของนักท่องเที่ยว https://tour-planet.com
วิธีการปกครอง

การจัดการปกครอง (Governance) เป็นคำศัพท์ที่เกิดขึ้นพร้อมกับการเคลื่อนไหวเปลี่ยนแปลงบทบาทของรัฐช่วงทศวรรษ 1990 เป็นการวางแนวทางและจัดความสัมพันธ์ในการปกครองของภาครัฐใหม่เพื่อให้ระบบการเมืองเปิดกว้าง และกระจายอำนาจมากยิ่งขึ้น ส่งเสริมให้ตัวแสดงนอกภาครัฐสามารถเข้ามามีส่วนร่วมในการปกครองมากยิ่งขึ้น และเปลี่ยนแปลงจากอำนาจที่รวมศูนย์อยู่ที่รัฐบาล ให้กระจายออกไปตามท้องถิ่นต่างๆ เพื่อให้เกิดองค์กรท้องถิ่นที่ปกครองตัวเอง และลดขนาดของภาครัฐให้เล็กลงเพื่อความคล่องตัว (เอก ตั้งทรัพย์วัฒนา, 2550: 134-135)
อรรถาธิบาย

การวางหลักการจัดการปกครอง (governance) เข้ามาแทนที่แนวคิดว่าด้วยการปกครอง (government) โดยมีการเปลี่ยนแปลงสำคัญ 6 ด้านหลักคือ
การลดขนาดภาครัฐให้เล็กลง
การสร้างภาคีการจัดการปกครองเพื่อทำการตรวจสอบและควบคุม
การบริหารงานแบบหลักการจัดการภาครัฐแนวใหม่ (New Public Management: NPM) ที่นำหลักการบริหารของเอกชนมาปรับใช้กับภาครัฐ
การใช้หลักธรรมาภิบาล (good governance) ส่งเสริมการมีประสิทธิภาพและความรับผิดชอบต่อสาธารณะ
สร้างระบบเชื่อมโยงกับสังคม (socio-cybernetic system) เปิดให้ภาคส่วนอื่นๆ เข้ามาร่วมกำหนดการตัดสินใจพร้อมไปกับภาครัฐ และ
การสร้างเครือข่ายจัดการตัวเอง (self-organizing network) ให้อิสระในการปกครองตัวเอง (autonomy) และส่งเสริมการจัดการปกครองท้องถิ่น (local governance) ซึ่งทำงานในลักษณะเครือข่ายที่มีการพึ่งพาอาศัยกัน (Rhodes, 1996: 654-660)